Róbert Magnússon hefur verið ráðinn aðstoðarþjálfari úrvalsdeildarliðs ÍA í knattspyrnu . Mun hann starfa við hlið Guðjóns Þórðarsonar og mun einnig starfa sem sjúkraþjálfari liðsins . Róbert lék á sínum tíma með FH sem miðvörður og var um tíma fyrirliði liðsins . Leiðir þeirra Guðjóns hafa áður legið saman því á árunum 2003 - 2004 störfuðu þeir saman hjá enska liðinu Barnsley .